CELEX: C2005/019/25
Language: et
Date: 2005-01-22 00:00:00
Title: Kohtuasi C-466/04: Eelotsusetaotlus, mille esitas Tribunal Superior de Jutsicia de Cantabria, Sala de lo Social 1. oktoobril 2004 kohtuasjas Manuel Acereda Herrera v. Servicio Cántabro de Salud

22.1.2005   
            
            
               ET
            
            
               Euroopa Liidu Teataja
            
            
               C 19/12
            
         Eelotsusetaotlus, mille esitas Tribunal Superior de Jutsicia de Cantabria, Sala de lo Social 1. oktoobril 2004 kohtuasjas Manuel Acereda Herrera v. Servicio Cántabro de Salud
   (Kohtuasi C-466/04)
   (2005/C 19/25)
   Kohtumenetluse keel: hispaania
   Euroopa Ühenduste Kohus on saanud Tribunal Superior de Jutsicia de Cantabria, Sala de lo Social'i 1. oktoobri 2004. aasta otsusega esitatud eelotsusetaotluse kohtuasjas Manuel Acereda Herrera v. Servicio Cántabro de Salud, mis saabus kohtukantseleisse 3. novembril 2004.
   Tribunal Superior de Jutsicia de Cantabria, Sala de lo Social küsib Euroopa Kohtult eelotsust järgmistes küsimustes:
   
               1.
            
            
               Kas nõukogu 14. juuni 1971. aasta määruse (EMÜ) nr 1408/1971 (nõukogu määrusega (EÜ) nr 118/1997 (1) vastu võetud konsolideeritud redaktsioonis) artikli 22 lõike 1 punkti c, artikli 22 lõiget 2 ja artiklit 36 tuleb tõlgendada selliselt, et kindlustatul, kes sai ravi saamise eesmärgil teise liikmesriigi territooriumile minemiseks loa pädevalt asutuselt, on õigus sihtkohaks olevas liikmesriigis sõidu-, elamis- ja/või ülalpidamiskulude hüvitamisele loa andnud liikmesriigi ameti arvel?
            
         
               2.
            
            
               Juhul, kui vastus esimesele küsimusele on jaatav: Kas ühenduse õigusest tuleneb mõni õigusnorm või kriteerium, mille kohaselt tuleb määrata hüvitise esemeks olevad kulud ja nende suurus?
            
         
               3.
            
            
               Juhul, kui vastus esimesele küsimusele on eitav: Kas Euroopa Ühenduse asutamislepingus, täpsemalt selle artiklis 10 (endine artikkel 5), ette nähtud pädevuse jaotamisega liikmesriikide ja ühenduse institutsioonide vahel ning EÜ artiklis 249 (endine artikkel 189) ette nähtud ühenduse määruste juriidilise olemusega on kooskõlas see, et liikmesriik laiendab siseriikliku õigusnormiga ühenduse määruse sätteid, nähes ette õigusnormid, mis täiendavad selle määruse sisu ning kehtestavad erineva regulatsiooni erinevatele olukordadele, mis määruses on samade normidega reguleeritud, takistades seega üksikisikutel teatavate ühenduse õigusnormidega neile antud võimaluste ja õiguste kasutamist? Täpsemalt: kas Euroopa Ühenduse asutamislepingu ja nõukogu määrusega (EMÜ) nr 1408/71 on kooskõlas see, kui Hispaania Kuningriik säilitab siseriiklikud õigusnormid, mis annavad sotsiaalkindlustusega kindlustatutele täiendavad õigused hüvitistele kui need, mis on sätestatud nimetatud määruse artiklis 22, aga tehes vahet selles määruses toodud erinevate eelduste vahel selliselt, et nimetatud täiendavaid hüvitisi lubatakse anda üksnes artikli 22 lõike 1 punktis c kirjeldatud juhul, ilma et nimetatud eristamiseks esineks objektiivset, proportsionaalset ja mõistlikku õigustust?
            
         
               4.
            
            
               Igal juhul:
               
                           a)
                        
                        
                           Kas Euroopa Ühenduse asutamislepingu artiklis 12 sätestatud keeluga diskrimineerida kodakondsuse alusel on kooskõlas siseriiklik õigusnorm, nagu on kuningliku määruse nr 63/1995 artikli 5 lõige 3, mis tühistab määruse nr 2766/1967 artikli 18 lõike 3 ja võtab Hispaania riikliku sotsiaalkindlustussüsteemiga kindlustatutelt võimaluse saada hüvitist kuludele raviteenuse eest, mida osutavad Hispaania territooriumil asutatud ettevõtjad või professionaalsed sanatooriumid juhul, kui teenust, millele neil on õigus, ei osutata riikliku süsteemi poolt mõistliku tähtaja jooksul nende isikute tervislikku seisundit ja haiguse võimalikku arengut arvesse võttes, olgugi et sotsiaalkindlustussüsteemi haldav üksus on kohustatud lubama kindlustatul seda teenust saada sellistel juhtudel teiste liikmesriikide kui Hispaania territooriumil asutatud ettevõtjatelt või professionaalsetelt sanatooriumitelt?
                        
                     
                           b)
                        
                        
                           Kas Euroopa Ühenduse asutamislepingu artikli 49 ja järgnevatega tagatud teenuste vaba liikumisega on kooskõlas siseriiklik õigusnorm, nagu on kuningliku määruse nr 63/1995 artikli 5 lõige 3, mis tühistab määruse nr 2766/1967 artikli 18 lõike 3 ja võtab Hispaania riikliku sotsiaalkindlustussüsteemiga kindlustatutelt võimaluse saada hüvitist kuludele raviteenuse eest, mida osutavad Hispaania territooriumil asutatud ettevõtjad või professionaalsed sanatooriumid juhul, kui teenust, millele neil on õigus, ei osutata riikliku süsteemi poolt mõistliku tähtaja jooksul nende isikute tervislikku seisundit ja haiguse võimalikku arengut arvesse võttes, olgugi et sotsiaalkindlustussüsteemi haldav üksus on kohustatud lubama kindlustatul seda teenust saada sellistel juhtudel teiste liikmesriikide kui Hispaania territooriumil asutatud ettevõtjatelt või professionaalsetelt sanatooriumitelt?
                        
                     
                           c)
                        
                        
                           Kas Euroopa Ühenduse asutamislepingu artiklites 81, 82 ja 87 sätestatud konkurentsialaste õigusnormidega on kooskõlas siseriiklik õigusnorm, nagu on kuningliku määruse nr 63/1995 artikli 5 lõige 3, mis tühistab määruse nr 2766/1967 artikli 18 lõike 3 ja võtab Hispaania riikliku sotsiaalkindlustussüsteemiga kindlustatutelt võimaluse saada hüvitist kuludele raviteenuse eest, mida osutavad Hispaania territooriumil asutatud ettevõtjad või professionaalsed sanatooriumid juhul, kui teenust, millele neil on õigus, ei osutata riikliku süsteemi poolt mõistliku tähtaja jooksul nende isikute tervislikku seisundit ja haiguse võimalikku arengut arvesse võttes, olgugi et sotsiaalkindlustussüsteemi haldav üksus on kohustatud lubama kindlustatul seda teenust saada sellistel juhtudel teiste liikmesriikide kui Hispaania territooriumil asutatud ettevõtjatelt või professionaalsetelt sanatooriumitelt?
                        
                     
         
      (1)  2. detsembri 1996. aasta määrus, millega muudetakse ja ajakohastatakse määrust (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes ning määrust (EMÜ) nr 574/72, millega on kehtestatud määruse (EMÜ) nr 1408/71 rakendamise kord. EÜT L 28, 30.1.1997, lk 1.